गोविंदगढ़, रिंया, मेड़ास, देवलियां कलां, भिनाय, मसूदा, बनेड़ा आदि राजाओं ने अपने राज्य की सीमा में कई आगतों की घोषणा की। गोचर भूमि पर लगान माफ किया। पर्युषण, नवरात्र आदि पर्वों के दिनों में शिकार नहीं करने की प्रतिज्ञा ली। कंवलियास, आगूंचा, रिंया, मसूदा आदि स्थानों पर स्नेह और सौहार्द भाव की धारा प्रवाहित की। वृहद श्रमण-संघ के निर्माण में उनका योगदान अतुलनीय रहा। पाली, सोजत,जोधपुर,सादड़ी, अजमेर आदि स्थानों पर आयोजित श्रमण-सम्मेलन में उनके सक्रिय सहयोग से प्रेम व संगठन का अभूतपूर्व वातावरण निर्मित हुआ।